經數: 一七六七

經名: 大般涅槃經疏卷第十一

頁數: 一○一

上              欄

爲一緣. 不得用彼無量四諦釋此經文義不

相會. 舊又明五時四諦初時約事如苦是逼

迫相(云云). 第二時至第四時約理. 如五受陰洞

達空無所有. 是苦義義卽是理. 解言. 入觀之

時亡名絶相無此四事. [&FFFF]#四方便故言四諦.

如見諦入眞無八忍八智但緣一滅. 言忍智

者. 從方便爲名. 爲此義故四時不明佛性. 佛

心不喜. 第五時以智爲諦. 文云無苦而有眞

實故說佛性. 佛心則喜. 今問若還是前有量

無量已如前難. 若非有量無量復是何諦則

無別名. 旣無別名則無別理. 復何用此以釋

今經. 今明此品與聖行品有同有異. 聖行具

明四種四諦. 今文但明一實四諦. 其相云何.

佛性實相遍一切處. 能於四事明了實相乃

可稱諦. 若不了者倒而非諦. 經有明文何須

致惑. 謂知如來甚深境界常住不變. 微密法

身. 名之爲諦. 此乃且擧佛果爲端. 實通一切

畜生地獄陰界諸入. 悉了常住法身不. 變名

苦聖諦. 於不淨中而生眞智. 不壞正法名集

聖諦. 於斷滅中識如來藏名滅聖諦. 明識三

寶及正解脫名道聖諦. 諦非四數約四了諦

故名四諦. 如來出世元爲說此. 覆相今開塗

乳獲洗故言心喜說眞諦. 從此立名故言四

諦品. 文爲二. 初明四諦. 二領解. 初四諦卽爲

四章. 章章各六. 但有次第不次第之殊. 苦諦

六者. 一明惑. 二明惑果. 三明解. 四明解果.

五結解. 六結惑. 一卽是四四卽是一. 名不思

議. 此文明矣. 初明惑又兩. 先直明苦. 後不解

故苦. 下明苦有三種. 一是苦非諦非實. 二是

中                      欄

苦是諦非實. 三非苦非諦是實(云云). 當知是人

必墮下是明惑果. 若有能知下是明解. 若一

經耳下是明解果. 若如是知下解. 若不知

下結惑. 次集章亦六. 次第如前此初明惑. 以

是不知下明惑果. 若有深智下明解. 以是因

緣下明解果. 又牒昔迷擧非顯是. 若能知下

結解. 若人不能下結惑. 次滅諦章亦六次第

小異. 初明惑. 言多修空者. 一是二乘比空二

是外道撥無. 卽是多修空. 次修苦滅者是明

解. 亦應言逆聲聞而偏語外道. 有二義. 一前

來以訶聲聞. 二聲聞乖理卽是外道. 若有修

習下明惑果. 若有不作下明解果. 若能如是

下結解. 若有不能下結惑. 道諦章亦六還如

前次第. 但後結小異. 初卽明惑先出所惑. 次

正明惑. 以是因緣下明惑果. 若能發心下明

解. 乘此一念下明解果. 若有人言三寶無常

下結惑. 若修是法下結解. 實結道滅. 言四諦

者. 道滅是四諦之後當於第四. 迦葉白佛去

二是領解

四倒品

倒者惑也. 上云醉人眩亂日月□轉. 肉顯惑

義但倒數不定. 或一二三四八乃至衆多. 一

者只是無明虛妄羅籠自繞. 二者是見想取

著而致毁傷. 三者癡心心側狂□想倒分別

見倒. 四者常樂我淨僞藝無實. 八者無常樂

我淨瓦礫非眞. 衆多者但涅槃佛性畢竟淸

淨非倒非諦. 從解惑因緣而說倒諦. 先佛出

世破倒之敎遺法在世. 時去聖遠執字亡旨.

不知方便藥變成毒. 卽起常樂我淨四倒. 佛

下              欄

初出世投無常藥而倒瀉之. 病去藥存執之爲

是. 迷佛方便起無常等. 佛觀是病應用常等

以治其病. 若後末世常等爲病. 傳付後佛乃

能治之. 通[&FFFF]#前後皆名四倒. 若治常等則如

昔敎. 治無常等如哀歎品. 此品但明迷惑之

病. 若其解病卽能解藥. 離倒無諦. 緣宜別說.

故明四倒. 文明八倒以四題品. 經家從略就

合爲四. 今從合題者欲對四諦使相成故. 近

論三品相成. 魔說佛說總論邪正. 四諦別明

正解. 四倒別明邪惑. 若但解諦倒者如偏識

人. 入單知□人非具足知. 不名正善具成就.

不能作善業. 雙解邪正倒諦俱通. 卽是正善

具成就. 能作善業業者卽如來性. 次第相成

合爲四倒. 其義則便故言四倒品. 文爲二. 先

明四倒. 後領解. 初就四倒. 卽爲四章. 初章

爲三. 一出苦境. 二出苦體. 三結. 於佛果非苦

爲苦此卽是惑應招苦報. 遂言是解卽是苦

中生於樂想. 無常變異者謂佛行苦. 捨身入

滅謂佛壞苦. 彼言如來是常謂爲倒. 無常謂

爲諦. 我若說言下. 正是倒心樂生苦想(云云).

無常常想卽第二倒. 境中雙擧二想. 體中偏

釋一想. 上已雙擧不欲煩文亦出例境. 後明

倒體幷結可見. 所言不修者. 卽是不修般若

空慧. 後二倒可尋. 第二領解又二. 先領解. 後

述迷. 別論取撥無因果名邪見. 迦葉久無通

取一切倒心爲邪. 迦葉猶有(云云)

如來性品

此題. 不標佛而言如來者. 允同三世. 三世諸

佛皆初號如來. 又擧初以標後. 又如名不異

經數: 一七六七

經名: 大般涅槃經疏卷第十一

頁數: 一○二

上              欄

破諸異計. 又如來卽佛佛卽如來. 故言如來

性品. 四悉檀(云云). 又如來是極果之勝號. 性

是至理之本名. 非但極果名曰如來. 衆生本

性亦名如來. 又如來擬果. 性擬於因. 雖因果

雙列. 意在於因. 故言如來性品. 又果之本性

性隱難辨. 擧顯以目隱故言如來性品. 又性

理含藏備種種性善惡三乘. 擧勝棄劣故言

如來性品. 又如來名通. 夫有心者悉未來如

來. 四依開士猶如如來. 十方諸佛同稱如來.

就一佛之上有化應報法皆稱如來. 今文中.

正辨如來藏之如來. 二十五有悉皆有我. 以

我同故故名如. 以如示人故言來. 常不可壞

名之爲性. 從此立名名如來性品. 當知此如

來藏卽佛性也. 諸師解藏義不同. 論師言佛

果在當. 卽時未有故名爲藏. 又言佛性衆生

心神. 心神自能避苦心樂. 卽是心神. 開善云.

六法是佛性. 義皆不然. 此品以如來自性. 不

以心神. 不以六法. 又如來藏隱. 心神六法皆

顯. 又如來藏常. 心神六法遷變無常. 與如來

性全不相關. 今皆不用. 地人云. 惑覆於理名

之爲藏. 是義不然. 私謂非無一邊但不與此

品題合. 彼以惑與理異故惑能覆理. 今依經

一切諸法中悉有安樂性. 那得無性之惑覆

於無惑之性. 不會經旨故不用也. 私謂非但

惑性相卽. 一切何所不收. 涅槃何法不在. 一

切衆生卽涅槃相. 一切國土卽涅槃相(云云). 又

論人云. 當果爲性此卽在外. 六法爲性此卽

在內. 地人云. 惑覆黎耶此亦是內. 興皇云. 非

內非外偏據正性. 地人偏據本有. 論人偏據

中              欄

緣了. 復據當果果性果果性. 悉爲經訶. 如盲

觸象不會玄旨. 今明四句平等淸淨無爭故

名爲如. 以四悉檀巧示衆生故名爲來. 常不

變易故名爲性. 豈獨一法爲藏性耶. 又人執

云. 如來藏者不得不有. 是義不然. 佛性非有

非無. 非亦有亦無. 非非有非無. 那得獨言是

有. 雖非此四有因緣時於一門中作四悉說.

故言如來藏者不得不有. 以有接斷. 以有破

常. 以有令悟. 悟佛性時佛性非有. 三門亦爾.

云何執有而害三門. 如人問橋多爭何益. 今

明佛性其意若此. 若得此意. 亦在本性中間

極果. 亦隱亦顯亦外亦內. 如經舍內金藏大

小不知. 善能掘出宗仰是人. 卽其義也. 問藏

性理三云何同異. 答只是一義. 若欲分別理

惑合論名之爲藏. 全不論惑稱之爲理. 不可

改變稱之爲性(云云). 有師. 生起五譬. 初問二

十五有有我不耶. 佛擧貧女藏答. 明其有我

但隱而不顯. 若爾何不早說. 佛擧毒塗譬之.

由常病未歇不得洗乳. 前後兩病就衆生論.

隱顯塗洗就佛敎論. 若爾衆生等有何故六

道區分升比碩異. 佛擧因□失珠. 致有悲喜

不等. 若爾何故□耶. 佛擧甛藥眞正停留在

山. 寡德所招流乎鹹酢. 若爾眞味不變誰能

毁傷. 若□毁傷則無殺罪. 佛擧利[&FFFF]#能穿石

砂不損金剛. 如佛不可害興心逆罪. 性不可

毁毁陰得罪. 然一答可解何故聯翩. 只爲佛

性難明. 須萬斧劈樹. 生起五譬是彼之巧思

故今存之(云云). 然此一品答上兩問. 初答云何

作善業. 次答能見難見性. 此兩相成只由善

下              欄

業能見於性. 性由善業. 業始性終從終題品.

論人解. 善業義者假名行人能御善惡. 御善

則陶練心神得成正覺. 中論人問. 生死中有

假人此人是佛性不. 彼答不得是佛性. 卽□

亦不得是我. 旣其無我誰御善業. 又汝明假

者是不自在. 我是自在二事相害. 地人明. 法

界之體有善惡用. 體用具足在妄惑內. 如土

覆金無能沮壞. 妄惑若爾此用無用何能作

業. 今明此義如經金藏不可見者. 是時不能

作於善業. 掘出藏已何須善業. 耘除草穢. 小

乘運作非是善業. 異人方便示子金藏. 於舍

掘之. 正是能作善業之義. 若約六位. 初位不

能. 後位不須. 中間四句是作業位. 若約四句.

隱不能顯不須. 亦隱亦顯正能作業. 就答善

業又二. 一明佛性爲善業作緣. 二明佛性正

起善業. 初爲善業作緣又二. 一明業緣. 二論

義. 初業緣中復有問答. 問近從四倒品生. 一

切世間雖說有我不名佛性. 出世眞我名爲

佛性. 是故興問. 二十五有若定有我. 有則非

有. 若定無我誰作善業. 故言二十五有有我

不耶. 佛以兩譬答之. 初譬則明本有不可見.

次譬不卽得說以釋疑. 初譬中有法譬合. 法

說爲兩. 一本有. 二不可見. 然佛性非本非當

爲緣說之. 次譬文爲四. 一譬本有. 二譬不可

見. 三譬緣感. 四譬顯說. 初文意者窘乏緣了

故言貧. 有能生力故言女. 棲託五陰故言舍.

有正佛性故言金. 此性包含故言藏. 此性廣

博故言多. 次家人大小不知者. 舊解四果聖

人爲大. 三界凡夫爲小. 此皆不知. 中論人云.

經數: 一七六七

經名: 大般涅槃經疏卷第十一

頁數: 一○三

上              欄

但菩薩爲大. 但聲聞爲小. 亦皆不知. 今明人

天爲小. 析空二乘爲大. 析空二乘爲小. 體空

二乘爲大. 但空聲聞爲小. 但空菩薩爲大. 但

空菩薩爲小. 出假菩薩爲大. 皆亦不知. 三時

有異人去譬緣感. 於中問答. 先以小道逗之

故言耘除草穢. 緣不肯受故言不能. 若示子

金緣爲化力. 欲先於人. 我亦欲見. 卽是後己.

四是人卽去. 顯說三合. 譬有二. 先合次帖. 合

可見. 第二譬爲二. 先譬次合. 初譬爲四. 一明

起有我病. 二說無我藥. 三邪我病息. 四眞我

敎興. 意同哀歎. 彼譬顯此譬隱. 舊解女人良

醫凡四師說. 一云女譬法身. 醫譬應身. 二云

女譬實智. 醫譬權智. 三云女譬前佛. 醫譬後

佛. 四云女譬佛智. 醫譬機緣. 上文貧女譬衆

生身. 此女旣不言貧用譬佛智勝應. 生育一

子譬於衆生[&FFFF]#敎生解. 以解微故故言□孩.

著邪常故故言得病. 次是女愁惱下. 譬說無

我之藥又三. 一佛智觀機. 二得機設化. 三斷

邪我. 初文者權智起悲故言愁惱. 覓無我機

故言心醫. 次良醫旣至卽得機施化. 設三種

藥譬無常三修. 三因告女人下. 斷邪我敎. 此

中乳譬眞我. 眞我非時故言[&FFFF]#興. 苦味塗乳

者譬以無我覆於眞我. 如苦與甛其性相違.

前合三藥中何故復有乳. 此亦是無我苦味

與常相違. 三其兒渴乏下. 譬邪我病息. 先明

病息. 次明藥消. 眞我緣起故言渴乏. 我無我

相違故言毒氣. 無我治邪. 邪消藥息故言藥

消. 四母乃洗乳. 譬眞我敎興. 又四. 一爲說.

二違情. 三重說. 四受行可見. 次如來亦爾者

中              欄

合譬也. 但合二藥. 不合二病. 本意疑於我無

我異. 是故合藥. 治病是旁是故不合. 哀歎亦

爾. 隱名如來藏我是佛性者. 一切衆生有

我性耶. 答一切衆生皆悉有性. 未卽是佛. 是

故有我未是我德. 何者人別法通. 法通故有

性有我. 人別故非佛非德. 問法是人法昔旣

無別人. 法是誰法. 解云. 法屬法性(云云). 迦葉

白佛下. 第二論義問答. 初問者前明二十五

有有我. 今難此義初總唱無. 次何以故下. 別

作十二難. 合爲四意. 初四難約果. 前兩難約

因. 三四難又約果. 四兩難難處. 初爲兩雙. 謂

始生終沒差別勝負可見. 次因難又兩十惡

等是約惡因. 酒後是約惡緣可見. 三重約果

四難者. 一據苦果. 二據苦緣. 三據忘失. 四據

憶念. 四責處兩難. 初難別在何處. 次難遍在

身耶. 或可但作六雙爲十二難. 或可十難難

現用. 二難難處所(云云). 二佛告下答也. 還酬

十二難. 初擧兩譬答覓現用. 後利□譬答覓

處. 所言現用者. 其難眞我若常應無生滅. 次

差別勝負難. 佛答意實有眞我爲瞋癡所覆.

不能得見故有終沒升比. 前譬得而失. 後譬

失而得. 但此妙解凡夫未得那忽言失. 此是

理數之言. 應得不得故言得而復失. 得無別

得還得於失. 失無別夫還失於得. 得無所得

失亦無失(云云). 於初二譬中. 初譬三意謂譬合

結. 譬爲四. 一本有性理. 二遇緣起惑. 三根緣

□召. 四聖應破惑. 初文中. 言王家者佛所統

處. 力士者. 譬衆生有能降魔制外之用. 故言

力士. 眉間者中道也. 金剛珠者. 或言理或言

下              欄

解. 或言理. 解圓淨不可破壞如金剛珠. 次與

餘力士者. 卽遇緣起惑失本有理. 又二. 一起

惑二失理. 初文餘力士者. 天魔外道諸惡知

識(云云). 角力相撲者. 斷常乖於正觀. 正觀破

於斷常. 故言相撲. 以頭觸之者. 乃以身見觸

中道解. 次其額上珠下. 明失正理. 沒在斷常

邪見身中. 三其處有創卽是機緣感苦. 二見

傷正解爲創. 舊云感生死苦果爲創. 卽命良

醫機召於佛. 時有明醫卽聖智達知失理招

苦. 卽便停住者明失非失. 四是時良醫下說法

破惑又二. 初譬偏說. 次譬圓說. 初偏說者無

我□邪如就覓珠. 力士驚答譬[&FFFF]#敎作於無

我之觀. 從迷得解故言驚答. 將非幻化卽無

我觀. 爲何所在卽無常觀. 憂愁啼哭卽是苦

觀. 此爲說偏敎. 次是時良醫下. 譬說圓敎又

爲四. 一爲說. 二不受. 三重說. 四卽受. 譬說

佛性一往不受也. 初文中. 言皮□者隱斷常

中. 影現外者. 舊云. 當果在當. 興皇云. 佛智

默照. 今明. 性理虛通遍一切處. 是影現於外.

次是時力士下. 是衆生不受. 舊云. 皮□譬現

在. 筋□譬未來. 若在現在何不破惑而出. 若

在未來不應可見. 興皇云. 惑輕曰皮. 惑重曰

筋. 三時醫執鏡去. 是如來重說. 鏡譬圓經. 照

信心面. 文明理顯信諦明了. 四力士見已. 卽

是信受. 次善男子下. 合譬但合三. 不合第一.

初合第二遇緣起惑. 譬中有二. 今唯合一起

惑. 合相撲. 次故墮地獄下. 合第三招苦感失.

此中倂得通答前十難. 三如彼力士. 合第四

聖應說法. 初合偏說. 前有佛說衆生作無我

經數: 一七六七

經名: 大般涅槃經疏卷第十一

頁數: 一○四

上              欄

觀. 今但合後意又二. 先合作觀. 後明不知. 中

有牒譬正合也. 譬如非聖下. 是雖觀無我亦

不能解. 何者若解眞我方識無我. 旣不解我

所以無我不成. 先牒譬後合也. 次如來如是

下. 合爲說圓. 前譬有四但合後二. 此初合第

三如來重說. 是諸衆生下. 合第四信受. 先合

後擧譬帖. 正合中先明有惑時不信. 後明除

惑時信受. 第三結歎不思議. 次復次善男子

下. 雪山甘藥譬. 舊云. 助答上問. 觀師云. 譬

失而復得. 開譬合譬. 開爲四. 一失. 二得. 三重

失. 四重得. 初明失中二. 初理性. 次辨失. 初

文者雪山譬衆生身. 一味藥譬中道不二. 故

云一味. 此理能除倒惑故名藥. 名曰樂味. 其

味極甛者. 敎理相稱卽是敎樂理甛也. 次在

深叢下者. 明煩惱覆所以失理. 煩惱深邃倒

惑交加致使不見. 次有人聞香下. 是第二明

德又二. 先少分得. 後具足得. 初分得中云聞

香者. 一云依經信知故言聞香. 二云十住菩

薩見未明了故言聞香. 過去世中下. 第二明

具足得. 卽是前佛已證此理. 造作木筒者. 卽

是說敎. 譬十地了因以因承果故言接藥. 在

在處處者. 過去生生修十地因. 從地流出集

木筒中者. 因果相應了因克正故言流出. 三

王旣沒已下. 重明失. 卽是前佛去世衆生縱

逸. 構諸煩惱致使失之. 六味譬六道. 本味眞

正從起惑後流入六道. 或酢或[&FFFF]#是藥眞味

停留在山. 譬衆生身正性不異. 隨六道流是

故有異. 凡夫薄福加功不得者. 譬有著心苦

行禪慧心覓眞理而不可得. 亦譬種種掘鑿

中              欄

欲覓性理了不相關. 四復有聖王下. 重得. 卽

是今佛復證此理. 善男子下. 第二合譬. 但合

兩失不合兩得. 此初合有理而失. 前云在深

叢下. 今合爲煩惱叢林所覆. 前次譬云人無

見者. 今合云無明衆生不見. 以煩惱下. 合第

三重明失. 卽是或酢或[&FFFF]#. 正酬前勝負差別

之問. 佛性雄猛下. 第二答前十二中後二責

覓處所之問也. 前有別總之責. 今正答總問.

雖約五陰論有此性. 而身可毁性不可毁. 身

是性之住處. 身家之性卽是佛性. 性家之身

無非佛性. 又二初正說. 次論義. 初正說爲三.

初牒不可壞. 次廣辨. 三總結. 迦葉白佛下. 二

論義有問有答. 問者. 前云佛性雄猛不壞應

無殺生之罪. 次佛答爲二. 先法次譬. 初法爲

四. 一云. 五陰可殺故成惡業. 所言住五陰中

者. 他用六法以爲佛性. 非解此文. 六法只是

五陰. 何容五陰住五陰中. 衆生還住衆生之

中. 若用心神爲佛性者. 心是四陰是則心神

還住心神. 他解. 當果爲佛性者. 當果繼屬衆

生. 故言住五陰中. 當果若有復非當果. 當果

若無何所繼屬. 地人以梨耶爲佛性爲惑所

覆. 釋此乃便復當前難. 若有佛性卽生之日

便應有知. 今用下文釋之. 佛性不卽六法不

離六法. 不卽故不如諸師所解. 不離故言住

五陰中. 實理言之佛性豈應有住不住特是

爲緣. 作此異說. 若定執此妨前後文. 畢竟淸

淨寧有內外當之與現住不住耶. 私謂此說

終窮. 又五陰中者. 約五陰論得有此性不約

草木. 私云. 作此說者仍挾方便. 次以業因緣

下              欄

下釋疑. 疑云. 或謂唯應殺墮地獄. 那復得有

二十五有. 故今釋云. 業緣不同致諸趣異. 三

非聖之人下. 簡諸外道. 自謂得聖計我不同.

四出世我相下. 明正我相. 二復次善男子下

譬也. 又二. 先譬. 次合. 初譬爲二. 先爲五陰

可毁作譬. 後爲佛性不可毁作譬初譬中云.

善知伏藏者譬能殺人. 利□譬殺具. 多殺於

磐石砂. 鹵等. 次唯至金剛下. 爲佛性不可毁

作譬可見. 次合中唯合不壞. 從善男子方等

經者下. 是第二章. 正明佛性能起善業文爲

二. 初明作善業. 次論義. 初文者有人云. 佛性

能起. 起於正道所作善業. 今觀前譬. 佛性但

爲善業之緣. 今文明以佛性敎作善惡業故

喩喩之. 從迦葉復白佛去. 二論義. 初雙問甘

毒如文. 次佛答爲三. 一明愚智二人. 次明一

體三寶. 三明中道圓觀. 妙解次第相生由智

不惑. 敎識一體三寶妙觀得成能作善業. 愚者

反此善業不成. 初約愚智中三. 先佛更徵問.

次迦葉答. 三佛爲釋. 釋中初有七行半偈又

二. 前四行半雙辨愚智. 次三行偏明智者. 初

文兩譬兩合. 前一行同服甘露有夭有壽. 次

半偈同服毒藥有死有生. 古來三解. 一云. 同

[&FFFF]#大乘有得有失. 後譬同[&FFFF]#小乘有得有失.

二云. 約師弟. 師說大乘無得之敎. 弟子解者

爲壽迷者爲夭. 小乘師說有得之敎. 弟子作

大解爲生. 守小敎爲死. 三者只是一大乘經.

於其得者作甘露名. 於彼失者作毒藥名. 又

只作一甘露名. 說其[&FFFF]#行者有得有失. 只作

一毒藥名. 說諸有[&FFFF]#者有生有死. 反覆相成.

經數: 一七六七

經名: 大般涅槃經疏卷第十一

頁數: 一○五

上              欄

今明於其失者俱名甘露及以毒藥. 保愛染

著名爲甘露. 傷毁破壞故名毒藥. 於其得者

俱名甘露亦名毒藥. 入理生善故名甘露. 顯

體破惡故名毒藥. 具此二義名善業敎. 諸文

之下各有合譬. 尋之可見. 譬如癩人服□病

差. 解藥還醒. 譬學無常苦空斷惑. 知是大方

便卽入摩訶衍. 從聲聞及緣覺下. 偏明智者

皆約人辨. 初約二乘. 次約菩薩. 後約衆生. 似

約三諦而作善業. 菩薩卽中增進善業. 二乘

卽空而中以作善業. 衆生卽假而中便作善

業. 故擧三人意或在此. 從迦葉汝今當去. 第

二辨一體三寶. 然昔初敎擧非顯是破邪歸

正. 明別體三寶此義易知. 前長壽中明護法.

擧法歸依諸佛已成一體三寶不許歸別. 歸

別體者歸戒不具. 今文勸歸己身當成一體

三寶. 顯於自體成善業. 故又[&FFFF]#魔縛各有所

據. 就文爲三. 一勸. 二論義. 三領解. 初文中

云善分別者. 勸令分別己身之中一體三寶.

先勸. 次釋. 初如文. 次若能諦觀者釋勸也. 得

入□藏者. 卽生理善甘露之義. 是人已出世

者. 卽是破惡毒藥之義. 二俱有得卽此明文.

又知我者是佛寶. 我所者是法僧. 二寶雖無

異體義說爲三. 又佛覺法不覺僧和合. 於一

佛性說此三義. 二爾時迦葉下. 論義有二番

問答. 初倂不受. 後倂歸依. 佛皆不許. 初問有

十偈爲四. 前一行半唱不知. 次兩行問昔別

體. 三四行半問今一體. 四兩行結問請答. 就

初總云不知. 次無上者別不知歸佛. 無畏者

不知歸僧. 云何作無我者不知歸法. 次云何

中              欄

歸佛者. 兩偈問昔別體爲三. 此半偈問佛寶.

得安慰者如前四相中說. 次一行問法. 三半

行問僧. 轉得無上利者. 如前波□波提供僧

得佛法功德. 僧是傳法之人故言轉得無上

利. 三云何眞實說下四行半問今一體中又

四. 初一行半法說. 未來若不成去. 己身中隱

三寶未來當成可得歸依. 若其不成爲可依

不. 不如次第依於別體. 無預知者無預約自

照. 次第約從他. 次云何未懷妊一行三句是

譬說. 懷子譬解. 懷子必十月. 十月譬十地. 若

有解者十地若滿可得成佛. 若無解者徒自

萬月亦不成佛. 三衆生業亦然一句合譬. 四

如佛之所說下. 一行難佛不定說. 或令歸現

或令歸當. 致令愚者輪□墮苦. 四假名下. 二

行結問請答. 初一行明我不知結請. 次一行

明佛知故請答. 二迦葉汝當知下. 佛答還酬

四問. 從後爲次. 初一行許斷疑酬其請答如

文. 次一偈酬問一體. 前擧懷妊據了因作問.

佛以中道正因爲答. 明諸菩薩與佛不異. 那

得云無十地包胎不可歸依. 於諸菩薩者. 舊

有三釋. 一是及字卽是汝及諸菩薩等. 於第

七佛偈文□不安及字. 二改於爲及. 三不須

改明諸菩薩皆同是佛. 賢劫則第四. 若七佛

數卽第七佛. 佛是覺義能覺佛性與佛義同

(云云). 三兩行酬其別體之問. □邪入正故須歸

依. 邪者天神爲佛寶. 殺法[&FFFF]#羊云. 是婆藪殺

汝而得生天卽是法寶. 能殺之人卽是僧寶.

□此三邪. 歸於三正. 問昔以正三□於邪三.

何不以正我□於邪我. 若以無我□邪我者.

下              欄

何不以無三寶□邪三寶. 答對治之法略有

二種. 一用有門爲對治者立正破邪. 二用空

門爲對治者. 故用無我破於邪我. 各有便宜.

三寶是境歸馮有在宜用有門. 邪我是內患

宜以無虛之(云云). 四如是下半偈酬前唱不知.

今言能知得無所畏不應不知. 迦葉白佛下.

第二問答. 初問中意者. 倂欲歸依. 三種三寶

皆是佛說何所取捨. 初一行欲依昔別體別

旣□邪卽是正路. 次兩行欲依自隱時一體.

後一行欲依他顯時一體. 旣出生死已成正

覺. 故言諸有所無有. 又解諸有有現成佛. 無

有無二十五有. 二爾時佛告下. 佛答佛欲更

爲分別不得妄依. 文爲三. 初昔之別體有依

不依. 二顯時一體有依不依. 三隱時一體正

是所勸一向須依. 初依不依者爲二. 先明今

不須依. 次明昔則須依. 初又二. 初別體旣是

昔時爲緣. 今不須依昔依時□邪昔日須依.

次所以者何去. 更釋不依之意. 於佛性中有

法僧二寶者. 非但已成之佛. 佛性之中具有

法僧. 只當成佛亦具二性卽佛法. 法佛不二

卽是僧寶. 身旣具三何須依於別體三寶. 次

須依又二. 初爲欲化度下. 明昔則須依. 次若

欲隨順下. 更釋須依之意. 興皇明四假. 理緣

就緣對緣因緣. 昔卽是對邪明正是故須依.

若依龍樹四悉卽對治意(云云). 次從菩薩應作

下. 明顯時一體又二. 有依不依. 不依文爲二.

初明不依. 文云. 我今此身歸依佛者. 卽是自

歸己身佛寶豈敬他佛. 次何以故下. 更釋不

依之意. 然我與他佛旣無異. 何須歸他. 次若

經數: 一七六七

經名: 大般涅槃經疏卷第十一

頁數: 一○六

上              欄

欲尊重去. 明有依義. 爲相尊重. 是故須依.

又二. 先正明後解釋. 初正明者法身是本地.

舍利是應身. 欲令衆生敬我意者爲欲亦化衆

生生善. 三從亦令衆生去明今之所勸. 隱時一

體. 一向須依. 文有三. 法譬合. 初法中爲五.

一分別一體有三. 此初文則自身有佛寶也.

一切衆生皆依下. 卽是自身有於法寶. 又有

歸依非眞下. 卽自身僧寶. 問身有法僧可爾

何爲有佛. 答身中佛性. 佛性卽是法身佛寶.

能說此法卽是法寶. 能受持者卽是僧寶. 他

尙歸依我身三寶. 我今豈可不自歸耶. 問會

三乘歸一乘. 名一乘者. 亦應會三寶歸一寶

名爲一寶. 若會三乘歸一乘無三乘異. 會三

寶歸一寶亦無三寶之異. 論師數師不敢爲

例. 觀師例之. 會三寶歸一寶. 上義說佛法僧

異. 亦如會三乘爲一乘義說三乘異. 故法華

云. 眞是聲聞眞阿羅漢(云云). 從若有分別下.

次爲他作一體三寶. 擧體是佛. 佛是覺義. 擧

體是法. 法是不覺. 擧體是僧. 覺與不覺而不

相違. 從於生盲下. 三結別體. 爲生盲凡夫作

此分別. 復當爲諸下四結一體. 爲二乘得聖

之人說我身有一體三寶. 如是菩薩下五雙

結兩義. 爲惡衆生而作佛事. 則結自身說於

別體. 爲諸智者而作佛事. 亦結自身說於一

體. 次譬說爲三. 一大將. 二太子. 三大臣. 所

以擧三譬者. 大將譬了因. 太子譬正因. 大臣

譬緣因. 亦譬三寶. 太子譬法寶. 大將譬佛寶.

大臣譬僧寶. 大將建意三. 一臨陣制敵. 二我

最第一. 三諸兵依我. 諸兵依我譬緣. 制勝譬

中              欄

了. 第一譬正. 太子亦爾. 紹繼□業譬正. 調伏

王子譬了. 餘王子依譬緣. 如王如先王成前

譬. 王子大臣者王子卽屬大臣譬也. 三菩薩

亦爾. 合譬中二. 先正合. 後結勸. 初合者所言

三事與一體者別說於三. 卽是一體. 一體之

上義說於三. 如涅槃中具有三點實非別異.

次如來下. 結勸又二. 先勸捨昔別體之三. 次

勸取今一體之三. 初捨中又二. 先出昔三寶.

後乃勸捨. 昔別體中. 擧頭譬佛寶. 頭最爲上.

支節手足譬法僧. 爲化衆生示此梯[&FFFF]#. 次是

故汝今下勸捨. 次汝於大乘下結勸. 取自身

中一體. 如大將大臣於自身中建決定意. 不

取別體及他已成. 迦葉白佛下. 第三領解文

爲四. 一領解. 二佛勸持. 三稱歎. 四佛述成.

初文又三. 一發[&FFFF]#. 二自領解. 三誓化他可尋.

善男子下. 第二佛勸持還只勸前自解化他.

自解卽是高升□藏. 化他卽是下度愚迷(云云).

迦葉復言下. 第三稱歎. 稱歎佛性卽是隱時

一體. 相好等卽是顯時一體. 爾時佛[&FFFF]#下. 第

四述成從. 我今當更爲汝下. 是第三明中道

圓觀. 文爲三. 初許說. 次正說. 三歎敎. 初中

云. 入如來藏者. 入藏由觀. 非觀不入. 次若我

住下是正說. 文爲二. 初略後廣. 略又爲三. 一

標中道. 二明乖中之惑. 三辨破惑之觀. 初標

中道卽明非有非無. 若我住者明非有. 我住

在身中卽是常法. 不離於苦常卽是我. 身卽

是苦此卽是有. 此有非道. 若無我者明非無.

若定是無則無修因趣果. 亦無父母世間善

法. 此無非道. 旣作有無兩責. 不得有無. 卽非

下              欄

有無. 名中道說. 次若言諸法下. 是明乖中之

惑又二. 初明感. 次結惑. 初明感. 中有六句.

三雙相對. 三句計常. 三句計斷. 於生死中自

作此計. 障理不明故名爲惑. 若開善云. 生死

一向是苦無樂. 光宅云. 生死之中有定實樂.

莊嚴云. 生死之中有虛妄樂. 妄樂乃爲行苦

所□. 故非實樂. 然三師所說皆爲此訶. 開善

云. 生死是苦卽是此中斷見. 光宅云. 一向是

樂. 卽是此中常見. 莊嚴云. 妄樂又爲行苦所

逼. 卽是此中亦常亦斷. 亦應有第四句計不

知是誰. 次從修一切法常下. 結惑又三. 謂法

譬合. 初法中言修一切法常下結. 墮斷見者

解有二意. 一云. 本自執常他將斷難. 常義不

立. 便執於斷. 本自執斷. 他將常難. 斷義不

立. 更執於常. 二云. 兩見相因. 見修斷過卽自

修常. 見修常過卽自修斷. 如步屈蟲下譬. 六

卷云折腰蟲. 周易云. 尺□之屈以心伸也. 時

俗云. 桑枝變作. 未必全爾. 桑根爲蟬. 腐草爲

螢. 其例亦然. 此蟲腰折. 修常斷者合譬. 明斷

因常生. 常因斷生. 故有此譬. 以是義故下. 第

三明破惑之觀又二. 初正明. 次結解. 初亦有

三雙六句. 對前無我只應言我. 而經中言常

者有二解. 一云誤. 二云. 常是通名. 我等是

別. 佛果萬德通得名常. 言餘法者中道之外

皆名餘法. 常樂我淨卽指如來□藏佛法僧

正解脫等. 當知中道只是眞法二邊爲餘. 當

知如是下是結解又二. 先法. 後譬. 初法中云

愚人無疑者有二解. 疑爲解津愚旣無解. 所

以不疑. 二云. 中道分明顯然易解. 愚尙不疑.

經數: 一七六七

經名: 大般涅槃經疏卷第十一

頁數: 一○七

上              欄

何肉智者. 依文似如後解爲勝. 如羸病人下.

譬說還餘前二解. 若依惑意卽愚人分別而

生諸見如服□輕便. 若依後解□是好藥. 健

人服者本來自好. 羸人服者亦得輕便. 譬中

道法. 愚人亦解. 六卷云. 服已迷悶. 卽是不解

迷惑意也. 有無之法下. 第二廣明中道又二.

初約諸法有無顯中道. 二約諸法不二顯中

道. 初文者夫有無者不可定取. 說有爲無. 說

無爲有. 有是無有無是有無. 於無上說有. 有

不定有. 於有上說無. 無不定無. 不有不無卽

是中道. 次不二者. 無二異不二. 無不二異二.

二不二不可得. 乃是非二非不二. 是名中道.

初文有無中. 有法有譬. 初法說極略. 唯此一

句. 直標有無其性不定. 若他明. 三無爲定無.

不可爲有. 三聚定有. 不可爲無. 此非不定不

名中道. 譬如四大下. 次擧譬. 先譬. 次合. 初

譬中. 欲明有無不定. 如佛赴緣. 若執有者破

有說無. 若執無者破無說有. 四大亦爾. 如善

醫師別知諸病. 若水病者以火藥治. 若火病

者以水藥治. 地風亦爾. 不善醫師不別病相

妄授於藥. 次善男子下合譬. 初總合. 次別合.

初可見. 次若言不別合又二. 先擧有無爲合.

後擧常無常例合. 初又二. 先別破有無. 後總

結爲誡. 初文三句. 初句云智. 不應染者有二

解. 一云. 智聞佛說佛性是有不應染著. 愚便

責其現用處所. 或六根中或遍身中. 二若聞

佛性是有應知佛意不定專在於有有卽表

無. 無卽妄語者. 是第二句. 破無. 亦二意. 一

云. 道理不無定無乖理故是妄語. 二云. 佛

中              欄

性雖有未有現用故言是無. 汝有智人不應

云妄. 若言有者是第三句. 爲執有情多. 故更

重破不應默然者. 若有佛性應能現瑞. 何以

默然. 二云. 若定有有者. 就汝推□. 何以默然.

次亦復不應下結. 不許爭論. 言有言無. 乃至

四句□是戱論. 若說於苦下. 第二擧苦無常

等例合復有五. 一約苦. 二約無常. 三約我無

我. 四約空寂. 五約幻化. 皆解惑對辨可見. 文

云. 雖有去來而常住無變者. 此是卽去來不

去來. 卽動而寂. 從若言無明下. 是第二約不

二不異. 明中道亦有法譬. 法說爲三. 一約因

緣明不二. 二約觀行明不二. 三總結明不二.

因緣是境. 觀是智照. 總結是境智. 初十二因

緣明不二又三. 先擧無明. 次擧行識. 三擧善

惡. 舊解. 無明是惑明卽是解. 又云. 無明行是

過去. 識等是現在. 三世分別. 此不會經. 經訶

云. 明與無明行識等異是愚人法. 智者了達

其性無二. 若言應修下. 第二約觀行明不二

又三. 一苦. 二無常. 三無我. 我與無我下. 第三

總結不二又三. 一結歎. 二結勸. 三結會. 結歎

又二. 先結佛所歎後結說已. 結勸又二. 初勸

持不二法. 二勸持不二. 經如我下三結會. 懸

指般若. 舊云. 引深奧品中燈炷喩. 或云. 大品

度不盡. 外國本經應有此文. 或言. 大品雖不

的當. 而不二之義無差. 又云. 諸有二者名有

所得. 無有二者名無所得. 又二是眼識. 識內

了別. 眼外見色. 此則是二. 眼識無二. 乃是智

者了達諸法亦爾. 從如因乳生酪下. 第二譬

成因緣不二之義. 如五味相生無自他性. 卽

下              欄

是因緣. 因緣卽是中道. 其意顯然. 文爲三. 初

列五味. 二廣破自他. 三結因緣義. 初列五味

者. 五味相生成前不二. 次如是酪性下. 廣破

自他. 先立章門後解釋. 初章門中酪從乳生

爲章門. 次例四味. 就初又兩. 初從乳生酪卽

是章門. 從自生他生. □是非門. 次若從他生

下. 第二釋二章門先釋非門. 次釋是章門. 初

非門中. 先釋不從他生. 次釋不從自生. 初破

他生可見. 破自生中云. 不應相似相續自生

是一往. 將誰相似相續. 而今見續乳後有酪

等味. 故知不從自生. 自生卽應五味一時. 旣

前後相續豈得一時. 雖不一時下. 釋是章門.

破自他之後. 因緣假記云酪從乳生. 而不自

不他. 而言先有者亦是因緣. 甘味多故不能

自變者. 乳味卽甛酪味卽酢. 下論義難此. 是

牛食啖下. 第三結是因緣. 先譬. 次合. 初譬中

食水草譬[&FFFF]#經敎. 血變成乳譬變惡爲善. 若

食甘草譬[&FFFF]#大敎. 若食苦草譬[&FFFF]#小敎. 雪山

譬此經. 肥□譬佛性牛若食者譬衆生. 醍□

譬佛果. 能依此經. 修行得無上佛果. 無有靑

黃赤白等色. 譬依敎而修無聲聞天人之果

純得醍□涅槃果也. 此中六位文義宛然(云云).

是諸衆生下. 第二合譬中先合. 次論義. 初合

中. 先合二. 後合不二. 不二中. 云無明轉變爲

明者. 他經復云. 明起斷無明. 舊三解. 一云.

只斷是變. 變是斷. 文兩義一. 二云. 變語就

體. 斷語就用. 一心體上有善惡兩義. 只己心

上變善爲惡. 變惡爲善心卽不變. 次就用

者. 須斷無明. 只得於明. 不斷不得卽莊嚴師

經數: 一七六七

經名: 大般涅槃經疏卷第十一

頁數: 一○八

上              欄

解. 開善嫌莊嚴淺近. 就修習緣了兩緣釋之

從迦葉下第二論義. 從前乳中先有酪性生.

文爲二. 先難. 次答. 難中又二. 先定. 次難. 難

中二. 先難定有. 次難定無. 初難定有爲三. 一

正難乳中有酪者. 卽是已有云何言生. 夫生

義者. 先無而有. 乃名爲生. 次法若本無下釋

難. 若言乳中下三□難. 若乳是酪因. 草亦乳

因(云云). 又倒□若草爲乳因. 亦應乳爲草果.

草爲乳因草中得有乳者乳爲草果. 乳中亦

應有草. 乳酪因果亦例此. □文中但擧一耳.

若言乳中下. 二難定無者只應難有. 不應難

無. 恐佛轉計度入無中. 是故逆遮而難無也.

善男子下. 二佛答文爲三. 初硏譬. 二重爲合

譬. 三結譬意. 初又三. 一非定執. 二以理解.

三結非定執. 初非執中. 先作三章門. 後次第

釋破. 一定有門. 二定無門. 三他生. 釋三門

者. 初釋不得定有. 云乳中有酪. 何者. 乳白酪

黃. 乳甘酪酢. 色味旣異何得定有. 次釋乳中

不得定無酪者. 文云. 置毒乳中酪卽殺人. 先

得置毒於乳後時乳變成酪. 飮此酪者毒猶

殺人. 何得言乳定無酪. 是牛食啖下. 第二以

理解釋又二. 先明乳從草生還是因緣假說.

後明酪從乳生亦是因緣假說. 兩文各二. 初

二者先云. 從緣而有. 後結是因緣. 衆生福力

者有三義. 一□牛之福欲飮子時血變爲乳.

二犢子之福令母有乳. 三[&FFFF]#人之福. 人若無

福子尙不足. 肉得充人. 是乳滅已下. 二明酪

從乳生又二. 初明緣生. 後結因緣. □是以物

攪之. □是火氣. 經本或作酢字. 而今酉邊著

中              欄

□者非. 以物攪字亦非酒名. 酒名應酉邊. 作

孝蓋書者謬. 是故不得定言下第三結非定

執. 善男子明與無明下. 第二重爲合. 譬此中

開轉斷義如前釋(云云). 以是因緣下. 第三結譬

意. 善男子衆生薄福下. 第三歎敎勸持又二.

先歎佛性理. 次歎敎. 歎理爲二. 先擧忍草. 後

牒兩譬. 於中先牒兩譬. 次諸衆生下總合兩

譬. 次從譬如虛空下. 是歎敎又二. 先歎經後

勸信. 初文有譬有合. 虛空譬法身. 雷震譬說

法. 起雲譬慈悲. 象牙譬衆生. 華譬佛性. 有三

解. 一云別有象牙草聞雷生華. 二云. 是象牙生

華. 經云. 四象優[&FFFF]#羅等. 聞天雷時牙上有華.

三云. 此象牙非別生華. 直是牙上有文彩如

華. 衆生佛性下合譬. 有三番合之可尋. 若有

善男子下. 是第二結令勸信. 從迦葉白佛下.

品中第二答能見難見性. 文有四問答. 初兩

番辨深行證見. 後兩番明淺行聞見. 聞見酬

其能見. 證見酬其難見. 於證見中總有二番.

初番可見. 次番中有問有答. 答中總擧十譬.

初以百盲通譬一切衆生. 百是一數之圓. 例

如世姓甚多而言百姓. 心解見性譬如治目.

造詣良醫者. 根緣感佛. 是時良醫. 譬佛垂應.

金Ｃ四解. 一云譬此經一指. 三指譬昔三乘

敎. 亦云. 金Ｃ譬佛方便慧一指. 三指譬根緣

悟道. 除膜譬斷無明煩惱. 二云. 三指譬三慧.

三云. 初敎一指. 般若至法華二指. 涅槃三指.

四云. 譬三忍信順無生. 解三忍爲二. 一云. 十

信信忍. 三十心順忍. 十地無生忍. 又初地至

三地是信忍. 四地至六地是順忍. 七地至十

下              欄

地是無生忍. 今明不然. 經合佛性豈可餘釋.

一指示之答云不見者. 譬入眞諦則不見性.

二指不見者. 譬空假二諦亦不見性. 三指示

之答言少見. 此譬一諦三諦卽空假中名爲

佛性. 初住初地則能分見故言少耳. 善男子

下合譬又二. 前正合. 此肉聲聞. 初文者. 若尋

合文金Ｃ譬涅槃敎. 三指譬佛性. 卽是三德

三諦等也. 文云. 無我惑亂者卽是不了. 昔敎

惑於無我故不見性. 今敎眞我乃見佛性. 次

九譬可尋也. 迦葉白佛下. 是第二有兩番. 明

淺行聞見. 初番問可尋. 佛答有四. 一譬. 二

合. 三勸. 四褒貶. 初譬中云非想非非想天者.

三有四空之頂. 無身而有識. 無想而有想. 此

事難知. 佛性亦爾. 非二乘所了. 二合等三文

可見. 迦葉白佛非聖凡夫下. 第二番問答. 初

問中云. 非聖凡夫者卽外道也. 其自稱聖如

來奪之故言非聖. 若理內凡夫卽聖凡夫. 內

道外道俱云有我. 有我之性兩事云何. 佛擧

貧富二人譬. 有三. 初譬. 次合. 三結成. 譬爲

三. 初菩薩施化. 三聲聞施化. 三如來施化. 初

菩薩化又爲四. 一說敎. 二[&FFFF]#受. 三捨應. 四起

惑. 共爲親友者. 能化所化化道交通義言親

友. 王子富於法財. 眞我顯現故言富衆生. 取

我在身具足諸見故言貧人. 互相往反者. 感

應相關. 是時貧人下. 是第二衆生[&FFFF]#. 受見王

子刀者非是證見. 聞菩薩說眞我佛性. 好刀

譬中道佛性眞我. 心中貪著者. 愛樂此法. 王

子後時下. 第三菩薩捨應. 持眞我去故言持

刀. 機感事密是故言逃. 更化餘處故言他國.

經數: 一七六七

經名: 大般涅槃經疏卷第十二

頁數: 一○九

上              欄

貧人於後是第四凡夫起惑. 菩薩捨應衆生

流轉. 受五陰身故言寄宿. 眠是闇時譬無明

昏. 自號有我故喩□言. 古本曰[&FFFF]#言. □者典

誥□字. 旁人聞下. 第二聲聞施化. 應具論四

果. 文略闕第三王. 初王是初果. 私謂餘子之

言. 可兼二三. 舊卽旁人譬機. 機將是人是感

初果. 故言收之. 興皇云. 旁人是五方便似解.

王是初果眞解. 似伏眞斷破彼我見. 言至王

所. 衆生對初果. 義言君臣. 屠割者. 譬分析五

衆心我□得. 曾[&FFFF]#此法. 故言素爲親厚. 能化

所化旣非異轍. 故言一處. 眼見譬聞慧. 手觸

譬思慧. 取譬修慧. □不得思修. 故言不敢手

觸. 肉當故取. 羊角者邪曲計我. 欣笑譬悲慘.

未欲破此邪計. 故言隨意. 去尋立餘子卽二

果施化. 次第四王卽四果. [&FFFF]#後下. 是第三如

來施化. 但是前逃菩薩今還成佛. 數時者數

耳. 唯明無我. 不言眞我者. 望下文合中. 應有

說我敎也. 優途羅華者. 婆羅門計神白色. 羊

角者. 刹利神色黃. 火聚者. 毘舍神赤. 黑蛇

者. 首陀神黑. 善男子合譬. 還合三譬. 譬云.

有一好刀. 合云. 說我眞相. 譬云. 持是淨刀逃

至他國. 合云. 說已捨去. 聲聞緣覺下. 合前第

二四果施化. 爲斷如是下. 合第三. 如來施化

又二. 先明無我之敎. 正是合前. 善男子下. 第

二更明眞我之敎. 前譬中無但有其義. 善男

子若有凡夫下. 第三結成答意. 在文可見

(云云)

大般涅槃經疏卷第十一

中              欄

大般涅槃經疏卷第十二

隋章安頂法師撰

唐天台沙門湛然再治

文字品

此品意有四. 一次第者. 上性品明字下之理.

此品明理上之字. 答上問云何解滿字及與

半字義. 前問名字功德. 正論此經. 專解出世

上上滿字. 今品通論衆敎. 若半若滿. 世間出

世間上上等文字. 開密者. 他解. 無常爲半常

爲滿. 興皇彈云. 如□梨兩片. 是半邊之滿. 他

又解. 昔說無常不名爲滿. 今敎具說常與無

常. 是故名滿. 又彈. 若以常足無常者. 一片梨

只半片□. 應爲一果者. 此是足滿. 興皇解. 涅

槃佛性之體. 非常非無常. 常無常具足. 故名

爲滿. 今明. 彼家彈舊. 或爲半邊. 或爲足滿.

自說非常非無常. 常無常爲滿者. 此亦是□

梨[&FFFF]#栗四片合爲一果. 今依此品. 開一切字

悉是滿字. 文云. 如來出世能滅半字. 是故汝

今應離半字. 隨逐滿字. 於一切法無□無著.

本對半明滿. 旣無有半. 亦復無滿. 當知字非

字以無字爲滿字. 文云. 半字是諸經書記論

文章根本. 又半字是煩惱言說根本. 又云. 滿

字是善法根本. 一切善法言論根本. 異論[&FFFF]#

術一切文字. 悉是佛說非外道說. 當知佛所

說者. 悉是內道正法. 此以正法而爲滿字. 又

云. 若解文字能衆生口業淸淨. 佛性不爾.

不假文字. 然後淸淨佛性自淨. 當知諸字悉

下              欄

是佛性. 佛性非字非非字. 而能字能非字故

稱滿字. 雖有三義勿作三解. 卽字無字. 無字

卽字. 亦卽非字非非字. 具足無缺. 不縱不橫.

爾乃名滿. 譬如金銀種種等寶. 同入爐冶. 俱

成一器. 而種種不失. 亦名種種亦名於一. 一

卽種種. 種種卽一. 亦復非一非種種. 而一而

種種. 開一一字悉是佛性. 法性法界亦復如

是. 包一切字. 不得一字一切字. 而具一字一

切字. 豈隔半邊. 而非滿字. 是則名爲開□說

滿. 從此立名. 名文字品. 文中爲三. 一略標字

本. 二廣明字義. 三領解述成. 初文先總標. 異

論[&FFFF]#術皆是佛說. 有二解. 一云. 根本皆在佛

法之中. 三寶四諦涅槃四德. 悉是佛法名敎.

長者去後. 劫掠群牛. 外道偸之. 安其己典. 二

云. 是佛方便之說. 如淸淨法行經云. 迦葉爲

老子. 儒童爲願回. 光淨爲孔子. 若如前解佛

則認歸. 若如後解方便施與. 若開一切文字.

皆佛正法. 則非認非與(云云). 迦葉白下. 第二廣

明字義. 有二番問答. 初問如文. 佛言下. 如來

重答爲三. 初明文理之本. 持諸記論下. 二別

明字本. 凡夫人下. 三明學半得悟滿法. 迦葉

復白下. 第二番騰問請答. 問如文. 善男子十

四音下. 如來答爲三. 一通明諸字. 二別釋半

滿. 三結得失. 亦是明無字之義. 初又四. 一以

音隨字卽是明音. 二以字隨音卽是明字. 三

音字所因. 四音字利益. 初文音隨字者. 十四

音也. 是十四音去. 是也. 古來六解. 大爲二

塗. 前四解禪. 後二解複. 一宗師云. 書缺二字

師不能通. 故無兩音止有十二. 二招提足悉

經數: 一七六七

經名: 大般涅槃經疏卷第十二

頁數: 一一○

上              欄

曇二字. 三梁武足涅槃二字. 引經云. 所言字

者名曰涅槃. 四開善云. 於十二字中止取十

字. 除後庵□. 謂是餘聲故. 經釋□音便云於

十四音是究竟義. 更取下魯留廬樓四音足

爲十四. Ｃ著中心. 謂阿阿伊伊憂憂魯留盧

樓咽Ｃ等. 五莊嚴複解. 前十二爲六音. 後五

五相隨. 又取後三三相對中四字耶□和□.

足前五成六. 足上成十二. 取羅沙娑訶羅. 爲

一遲音. 魯留盧樓爲一速音. 是爲十四. 六冶

城云. 前兩兩相隨有六. 次五五相隨有五. 後

三三相隨有三. 合成十四音. 觀師云. 古來六

解次第禪之. 初云. 書缺二字者. 外道師不解.

反啓問太子. 太子自知. 今說涅槃. 豈不安二

字猶言書缺. 彈招提者. 悉曇通是外國十四

音之總名. 豈得將總足別. 彈梁武者. 涅槃亦

云槃利涅[&FFFF]#槃那. 此則六字. 亦云. 般涅槃那.

此則四字. 何故止取兩字足之. 禪開善者. 除

庵□兩字. 足魯留盧樓四字. 若魯留盧樓是

音者. 何不在音次第而在字後安之. 彈莊嚴

者. 經文現云十四音. 何時云以字足音. 音字

兩異. 何得相混. 莊嚴不成冶城亦壞. 又河西

以前十二卽是. 十二音取後四字合爲二音.

古經本云梨樓梨樓. 卽是四字爲二音. 足前

爲十四. 又梵本言字不言音. 今十二字. 或十

六字隨世所用. 又一解云初十二是音. 後迦

□下是字. 又一解云. 初十二字有三事. 一字

二語三音. 因此字以爲言論端首. 然後方及

餘字. 故言字本. 初半字者. 世法名半字. 佛性

名滿字. 又以九部爲半字. 大乘爲滿字. 又云.

中              欄

梵本無半滿之言. 但以事未成爲半. 成就爲

滿. 興皇有半邊相足. 無牽申等滿(云云). 河西

云. 十二字喩之如飯. 後二十五字喩之如羹.

後九字攝持諸句. 如守門人亦如瓔珞. 後九

字亦字亦音. 魯留下之二字童□所不習學.

吸氣舌根. 是第三明諸字所因. 皆有差別故

迦□等是舌本聲. 多他等是舌上聲. □侘等

是舌頭聲. 波頗等是脣間聲. 遮車等是齒間

聲. 故言皆因舌齒差別. 如是字義下. 第四明

字之利益. 前擧字義. 後明佛性云不如是. 又

半字下. 第二別釋半滿爲三. 先法. 次譬. 三

合. 何等名下. 第三更明無字之義亦是得失.

後番領解述成如文

鳥喩品

河西云. 文字. 鳥. 月. 三品. 同明眞應. 文字半

滿只是鳥喩常無常. 常無常只是月喩隱顯.

因字識理達常無常能隱能顯. 今更次之. 如

來常依二諦三諦說法. 故知文字是佛敎. 卽

文字達三諦. 具足一敎一切敎. 欲顯圓滿修

多羅. 故題文字品. 次鳥喩者. 依敎立行卽雙

流行二行. □觀一行一切行. 下文云. 復有一

行是如來行. 次文字之後明二鳥共行. 故成

次第. 亦是依敎生智. 智望於敎敎卽成境. 由

境發智由智立行. 敎轉成境智轉成行. 故爲

次第. 此品答云何共聖行娑羅迦□提. 此還

擧鳥以肉於行以爲答問. 能喩是娑羅迦□

提. 所喩是雙流共行. 舊解不同. 或言娑羅是

雙. 迦□是鳥. 然娑羅□爲堅固. 何得言雙. 或

言娑羅是一隻. □提是一隻. 此乃兩類不得

下              欄

是雙. 或言娑羅一雙迦□提一雙. 引下文云.

鳥有二種. 一名鴛鴦. 二名□提. 此乃兩類爲

兩雙. 或言娑羅□爲鴛鴦. 問中問娑羅. 答中

答鴛鴦. 類異義同. 乃以鴛鴦替於娑羅. 或言

□提無□. 或□爲天鶴. 引六卷云. 雁鶴舍利.

然漢不善梵音只增爭競. 意在肉喩取其雌

雄共俱飛息不離. 以肉一中無量. 無量中一.

非一非無量. 而一而無量. 呼爲雙流乃名共

行. 問爲凡與凡共行. 聖與聖共行. 凡與聖共

行. 他解云. 觀生死無常不識涅槃常. 觀涅槃

常不識生死無常. 二解不明. 如但識金不識

[&FFFF]#. 但識[&FFFF]#不識金. 若精識二物乃是雙觀苦

樂. 我無我亦如是. 聖如是行凡亦如是. 故言

共行. 此不應爾. 與譬相違. 譬明二鳥俱游. 如

汝所釋. 一鳥窮下之生死. 一鳥窮高之涅槃.

升比碩乖雙游不顯. 假令二鳥但雙游下不

雙游高. 游高不游下雙游不成. 又一家引半

滿約一法. 雙游約二法. 若取生死無常佛果

是常. 共爲滿者兩物各異. 梨柰體別安得是

滿. 夫雙游者. 觀生死中有常無常. 觀佛果中

亦常無常. 取生死涅槃兩常爲一雙滿. 取生

死涅槃兩無常爲一雙半. 卽是兩法共起. 乃

曰雙游. 今明義皆不爾. 兩常俱起乃是二雄

俱飛. 兩無常起乃是二雌□飛. 與譬相背雙

游不成. 今言雙游者. 生死具常無常. 涅槃亦

爾. 在下在高雙飛雙息. 卽事而理卽理而事.

二諦卽中中卽二諦. 非二中而二中. 是則雙

游義成雌雄亦成. 事理雙游其義旣成. 名字

觀行乃至究竟雙游皆成. 橫□具足無有缺